Auditor's report — TRUE, period 2023 (audited, opinion: unqualified)
Auditor firm: PwC
Signing partner: พิสิฐ  ทางธนกุล

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท ทรู คอร์ปอเรชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ทรู คอร์ปอเรชั่น จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2566 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับงวดตั้งแต่วันที่ 1 มีนาคม 
พ.ศ. 2566 (วันจดทะเบียนควบบริษัท) ถึงวันที่ 31 ธันวาคม พ.ศ. 2566 โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2566

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ สำหรับงวดตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 ธันวาคม พ.ศ. 2566

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการ สำหรับงวดตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 ธันวาคม พ.ศ. 2566

งบกระแสเงินสดรวมและงบกระแสเงินสดเฉพาะกิจการ สำหรับงวดตั้งแต่วันที่ 1 มีนาคม พ.ศ. 2566 (วันจดทะเบียน
ควบบริษัท) ถึงวันที่ 31 ธันวาคม พ.ศ. 2566 และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุ
เรื่องอื่นๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนด
โดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 42 เกี่ยวกับความไม่แน่นอนที่มีสาระสำคัญเนื่องจากกลุ่มกิจการมีคดีฟ้องร้องที่ยังไม่ทราบผล ทั้งนี้ความเห็นของข้าพเจ้าไม่ได้เปลี่ยนแปลงไปเนื่องจากเรื่องที่ให้สังเกตนี้

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของผู้บริหารและคณะกรรมการตรวจสอบต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่ผู้บริหารมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยผู้บริหารในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูล
ที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่าง
สมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

พิสิฐ  ทางธนกุล

ผู้สอบบัญชีรับอนุญาตเลขที่ 4095

กรุงเทพมหานคร

22 กุมภาพันธ์ พ.ศ. 2567

บริษัท ทรู คอร์ปอเรชั่น จำกัด (มหาชน)

งบการเงินรวมและงบการเงินเฉพาะกิจการ

สำหรับงวดตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท)

ถึงวันที่ 31 ธันวาคม พ.ศ. 2566

| เรื่องสำคัญในการตรวจสอบ | วิธีการตรวจสอบ |

|  |  |

| การรับรู้รายได้ |  |

|  |  |

| อ้างอิงหมายเหตุประกอบงบการเงินรวมและงบการเงินเฉพาะกิจการข้อ 5.20 นโยบายการบัญชีเกี่ยวกับการรับรู้รายได้  การบันทึกรายได้เป็นความเสี่ยงสืบเนื่องของอุตสาหกรรมโทรคมนาคม เนื่องจากระบบการเรียกเก็บเงินของธุรกิจโทรคมนาคมมีความซับซ้อน อีกทั้งการขายที่มีภาระที่ต้องปฏิบัติในสัญญาหลายอย่างอยู่รวมกัน เช่น การขายสินค้าและบริการร่วมกัน และการเปลี่ยนแปลงการกำหนดราคาเกี่ยวกับอัตราค่าบริการและส่วนลดตลอดทั้งปี ทำให้การรับรู้รายได้ของแต่ละภาระที่ต้องปฏิบัติในสัญญามีความซับซ้อนและอาจไม่ถูกต้อง  ข้าพเจ้าให้ความสำคัญในการตรวจสอบการรับรู้รายได้เนื่องจากจำนวนเงินและจำนวนรายการของรายได้มีสาระสำคัญอย่างมาก กลุ่มกิจการต้องแยกภาระที่ต้องปฏิบัติที่แยกต่างหากจากกัน และต้องปันส่วนราคาของรายการของสัญญาดังกล่าวไปยัง  แต่ละภาระที่ต้องปฏิบัติตามสัดส่วนของราคาขายแบบเอกเทศ กลุ่มกิจการ จะรับรู้รายได้ของแต่ละภาระที่ต้องปฏิบัติแยกต่างหากจากกัน เมื่อกลุ่มกิจการได้ปฏิบัติตามภาระนั้น อีกทั้งการรับรู้รายได้มีความซับซ้อนและเกี่ยวข้องกับการประมาณของผู้บริหารสำหรับรายได้ที่ยังไม่ได้ออกใบแจ้งหนี้ในช่วงสิ้นงวดเดือนเพื่อการตัดรอบบัญชีรายได้ให้ถูกต้อง รวมถึงรอบระยะเวลาการเรียกเก็บเงินรายเดือน ที่ถูกแบ่งเป็นหลายรอบ และวันสิ้นรอบของการเรียกเก็บเงินของ แต่ละรอบอาจไม่ตรงกับรอบการปิดบัญชีสิ้นงวดเดือน ทำให้มี ความเสี่ยงว่าการบันทึกรายได้อาจไม่ถูกต้องตรงตามรอบบัญชี | วิธีการตรวจสอบของข้าพเจ้ารวมถึงเรื่องดังต่อไปนี้  ประเมินและทดสอบการควบคุมภายในทั่วไปในระบบเทคโนโลยีสารสนเทศที่เกี่ยวข้องกับระบบการเรียกเก็บเงินและระบบสนับสนุนอื่นๆ ที่เกี่ยวข้อง รวมถึงกระบวนการควบคุมการเปลี่ยนแปลงในระบบดังกล่าว  ประเมินและทดสอบการควบคุมภายในเกี่ยวกับการอนุมัติ การเปลี่ยนแปลงอัตราค่าบริการ และแผนการส่งเสริมการขายใหม่ และการนำเข้าข้อมูลในระบบการเรียกเก็บเงิน  ทดสอบการปันส่วนมูลค่ายุติธรรมสำหรับแต่ละภาระที่ต้องปฏิบัติในการขายสินค้าและรายได้ค่าบริการที่ขายพร้อมกันในแผนการส่งเสริมการขาย ที่เป็นรายการใหม่ในระหว่างปีว่าเป็นไปตามวิธีการปันส่วนราคาภายใต้มาตรฐานการรายงานทางการเงิน  ทดสอบการกระทบยอดรายได้รวมในบัญชีแยกประเภททั่วไปกับยอดรายได้ทั้งหมดในระบบของการเรียกเก็บเงิน การทดสอบนี้รวมถึงการตรวจสอบรายการปรับปรุงทางบัญชีที่สำคัญในระบบการเรียกเก็บเงินและบัญชีแยกประเภททั่วไป และ  	ทดสอบประมาณการรายได้ช่วงปิดบัญชีสิ้นงวดโดยเปรียบเทียบรายได้ที่เกิดขึ้นจริงจากการใช้งานของลูกค้าที่ทราบภายหลังการปิดบัญชีกับประมาณการรายได้ที่บันทึกในส่วนที่ยังไม่ได้ออกใบแจ้งหนี้ในช่วงสิ้นงวด  ข้าพเจ้าไม่พบประเด็นที่มีสาระสำคัญจากการปฏิบัติงานดังกล่าวข้างต้น |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| อ้างอิงถึงหมายเหตุประกอบงบการเงินรวมและงบการเงินเฉพาะกิจการ ข้อ 7.1 และ 23 เรื่องประมาณการทางบัญชีที่สำคัญและข้อสมมติฐาน เกี่ยวกับการด้อยค่าของค่าความนิยม และเรื่องค่าความนิยม  ค่าความนิยมของกลุ่มกิจการ จำนวน 117,856.32 ล้านบาท เกิดจากหน่วยสินทรัพย์ที่ก่อให้เกิดเงินสดของส่วนงานดำเนินงานการให้บริการโทรศัพท์เคลื่อนที่ กลุ่มกิจการทดสอบการด้อยค่าของ   ค่าความนิยมอย่างน้อยปีละหนึ่งครั้งตามข้อกำหนดของมาตรฐานการรายงานทางการเงิน  ค่าความนิยมของส่วนงานดำเนินงานการให้บริการโทรศัพท์เคลื่อนที่เป็นค่าความนิยมที่เกิดจากการควบรวมบริษัท ณ วันที่ 1 มีนาคม พ.ศ. 2566 (วันจดทะเบียนควบบริษัท) กลุ่มกิจการคาดหวังที่จะเพิ่มประสิทธิภาพในการให้บริการโทรคมนาคม เพิ่มความสามารถในการใช้ทรัพยากรร่วมกัน การใช้เทคโนโลยี และการมีเครือข่ายคู่ค้าทั่วโลก ข้าพเจ้าให้ความสำคัญเรื่องการประเมินการด้อยค่าของค่าความนิยมเนื่องจากมูลค่าของค่าความนิยมมีสาระสำคัญต่องบการเงิน และมูลค่าที่คาดว่าจะได้รับคืนของค่าความนิยมขึ้นอยู่กับดุลยพินิจของผู้บริหารในการกำหนดตัวแปรต่างๆ ที่ใช้ในการประเมินมูลค่า เช่น รายได้ อัตราการเติบโตของรายได้ อัตรากำไรขั้นต้น ค่าใช้จ่าย ฝ่ายทุน และอัตราคิดลด เป็นต้น  สำหรับงวดตั้งแต่วันที่ 1 มีนาคม พ.ศ. 2566 (วันจดทะเบียนควบบริษัท) ถึงวันที่ 31 ธันวาคม พ.ศ. 2566 ผู้บริหารได้ทดสอบการ ด้อยค่าของค่าความนิยมโดย 1.	จ้างผู้ประเมินราคาอิสระในการคำนวณหามูลค่าที่คาดว่าจะได้รับคืนของค่าความนิยมจากมูลค่ายุติธรรมของหน่วยสินทรัพย์ที่ก่อให้เกิดเงินสดหักด้วยต้นทุนในการจำหน่ายโดยวิธีการคิดลดประมาณการกระแสเงินสดในอนาคต วิธีนี้ขึ้นอยู่กับประมาณการกระแสเงินสดเกี่ยวกับรายได้ ค่าใช้จ่ายและค่าใช้จ่ายฝ่ายทุน ที่เกิดขึ้นจากแต่ละหน่วยสินทรัพย์ที่ก่อให้เกิดเงินสดสำหรับ ห้าปีข้างหน้าโดยใช้สมมติฐานว่ามีอัตราการเติบโตของกระแสเงินสดคงที่ตั้งแต่ปีที่ห้าเป็นต้นไป และคิดลดประมาณการกระแสเงินสดในอนาคตเป็นมูลค่าปัจจุบันโดยใช้อัตราต้นทุนถัวเฉลี่ยถ่วงน้ำหนักของเงินทุนเป็นอัตราคิดลด และ 2.	เปรียบเทียบมูลค่ายุติธรรมของหน่วยสินทรัพย์ที่ก่อให้เกิด เงินสดหักด้วยต้นทุนในการจำหน่ายกับมูลค่าตามบัญชีและพิจารณาบันทึกตั้งค่าเผื่อการด้อยค่า หากมูลค่ายุติธรรมหักด้วยต้นทุนในการจำหน่ายน้อยกว่ามูลค่าตามบัญชี   จากการทดสอบการด้อยค่าของค่าความนิยมประจำงวดดังกล่าว ผู้บริหารของกลุ่มกิจการได้ข้อสรุปว่าไม่มีค่าเผื่อการด้อยค่าที่ต้องรับรู้ ทั้งนี้สมมติฐานที่สำคัญได้เปิดเผยในหมายเหตุประกอบ งบการเงินรวมและงบการเงินเฉพาะกิจการข้อ 23 | วิธีการตรวจสอบของข้าพเจ้ารวมถึงเรื่องดังต่อไปนี้   	ได้รับประมาณการกระแสเงินสดในอนาคตที่จัดทำขึ้นโดยผู้บริหารของกลุ่มกิจการ ทำความเข้าใจและประเมินวิธีการจัดทำประมาณการดังกล่าว   	เปรียบเทียบประมาณการกระแสเงินสดดังกล่าวกับงบประมาณที่ได้รับการอนุมัติจากประธานเจ้าหน้าที่ฝ่ายการเงินของ กลุ่มกิจการ  	ประเมินความสมเหตุสมผลของสมมติฐานที่สำคัญที่ใช้ในการจัดทำประมาณการกระแสเงินสด เช่น รายได้ อัตราการเติบโตของรายได้ อัตรากำไรขั้นต้น ค่าใช้จ่ายฝ่ายทุนและอัตราคิดลดโดยเปรียบเทียบกับข้อมูลในอดีตและอ้างอิงกับแนวโน้มสภาพเศรษฐกิจและอุตสาหกรรม และวิเคราะห์ความอ่อนไหวของสมมติฐานดังกล่าวที่มีผลต่อมูลค่าของค่าความนิยม รวมถึงทดสอบความถูกต้องในการคำนวณ  สอบถามผู้บริหารเกี่ยวกับต้นทุนในการจำหน่ายที่อาจจะเกิดขึ้นและประเมินความสมเหตุสมผลของการประมาณการของผู้บริหารโดยสอบถามถึงรายการค่าใช้จ่ายที่เกี่ยวข้องและตรวจกับเอกสารที่ได้รับจากผู้บริหาร  ประเมินความรู้ ความสามารถ ความเป็นอิสระ และความเป็นกลางของผู้ประเมินราคาอิสระ และ  	ให้ผู้เชี่ยวชาญด้านการประเมินราคาในสำนักงานเดียวกันกับข้าพเจ้า ประเมินความสมเหตุสมผลของวิธีการจัดทำประมาณการและอัตราการคิดลดที่ใช้ในการจัดทำประมาณการกระแสเงินสดคิดลดในอนาคต  จากการปฏิบัติงานตามวิธีการข้างต้น ข้าพเจ้าพบว่า สมมติฐานหลักที่ใช้ในการประเมินมูลค่ามีความสมเหตุสมผลตามหลักฐานสนับสนุนและเหมาะสมกับสถานการณ์และสภาพแวดล้อม ในปัจจุบัน |

|  |  |

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของเงินลงทุนในบริษัทย่อยและค่าความนิยม |  |

|  |  |

| อ้างถึงหมายเหตุประกอบงบการเงินเฉพาะกิจการข้อ 7.1, 20.1 และ 23 เรื่องประมาณการทางบัญชีที่สำคัญ และข้อสมมติฐานเกี่ยวกับ การ ด้อยค่า เรื่องเงินลงทุนในบริษัทย่อย และเรื่องค่าความนิยม  วันที่ 31 ธันวาคม พ.ศ. 2566 บริษัทมีมูลค่าตามบัญชีของเงินลงทุนในบริษัทย่อยที่ดำเนินงานการให้บริการโทรคมนาคม และการสื่อสารต่างๆ จำนวน 271,802.01 ล้านบาท และค่าความนิยมในงบการเงินเฉพาะกิจการจำนวน 34,957.70 ล้านบาทซึ่งเกิดจากการควบรวมบริษัท ณ วันที่ 1 มีนาคม พ.ศ. 2566 (วันจดทะเบียนควบบริษัท)  ซึ่งบริษัทพิจารณาว่าเป็นค่าความนิยมที่เกี่ยวข้องกับหน่วยธุรกิจการให้บริการโทรคมนาคมและการสื่อสารต่างๆ   ข้าพเจ้าให้ความสำคัญเรื่องการประเมินการด้อยค่าของเงินลงทุน ในบริษัทย่อยและค่าความนิยมเนื่องจากมูลค่าของเงินลงทุนในบริษัทย่อยและค่าความนิยมมีสาระสำคัญต่องบการเงินเฉพาะกิจการ และมูลค่าที่คาดว่าจะได้รับคืนขึ้นอยู่กับดุลยพินิจของผู้บริหารในการกำหนดตัวแปรต่างๆ ที่ใช้ในการประเมินมูลค่า เช่น รายได้ อัตราการเติบโตของรายได้ อัตรากำไรขั้นต้น ค่าใช้จ่ายฝ่ายทุน และอัตราคิดลดเป็นต้น  ผู้บริหารได้ทดสอบการด้อยค่าของเงินลงทุนในบริษัทย่อยและ ค่าความนิยมในงบการเงินเฉพาะกิจการโดย 1.	จ้างผู้ประเมินราคาอิสระในการคำนวณหามูลค่าที่คาดว่า จะได้รับคืนของเงินลงทุนในบริษัทย่อยและค่าความนิยม หักด้วยต้นทุนในการจำหน่ายโดยวิธีการคิดลดประมาณการกระแสเงินสดในอนาคต วิธีนี้ขึ้นอยู่กับประมาณการกระแส เงินสดเกี่ยวกับรายได้ ค่าใช้จ่ายและค่าใช้จ่ายฝ่ายทุน ที่เกิดขึ้นจากบริษัทย่อยสำหรับห้าปีข้างหน้าโดยใช้สมมติฐานว่ามีอัตราการเติบโตของกระแสเงินสดคงที่ตั้งแต่ปีที่ห้าเป็นต้นไป และคิดลดประมาณการกระแสเงินสดในอนาคตเป็นมูลค่าปัจจุบันโดยใช้อัตราต้นทุนถัวเฉลี่ยถ่วงน้ำหนักของเงินทุนเป็นอัตราคิดลด และ 2.	เปรียบเทียบมูลค่ายุติธรรมหักด้วยต้นทุนในการจำหน่ายของ เงินลงทุนในบริษัทย่อยและค่าความนิยมกับมูลค่าตามบัญชีและพิจารณาบันทึกตั้งค่าเผื่อการด้อยค่า หากมูลค่ายุติธรรมหัก ด้วยต้นทุนในการจำหน่ายน้อยกว่ามูลค่าตามบัญชี   จากการทดสอบการด้อยค่าของเงินลงทุนในบริษัทย่อยและค่าความนิยมดังกล่าว ผู้บริหารของกลุ่มกิจการได้ข้อสรุปว่าไม่มีค่าเผื่อการด้อยค่าที่ต้องรับรู้ | วิธีการตรวจสอบของข้าพเจ้ารวมถึงเรื่องดังต่อไปนี้   สอบถามเพื่อทำความเข้าใจวิธีการจัดทำประมาณการมูลค่า ที่คาดว่าจะได้รับคืนที่จัดทำขึ้นโดยผู้บริหารของบริษัท  เปรียบเทียบประมาณการกระแสเงินสดกับงบประมาณและ/หรือแผนธุรกิจที่ได้รับการอนุมัติจากประธานเจ้าหน้าที่ฝ่ายการเงินของกลุ่มกิจการ  	ประเมินความสมเหตุสมผลของวิธีการและสมมติฐานที่สำคัญที่ใช้ในการจัดทำประมาณการกระแสเงินสด เช่น รายได้ อัตราการเติบโตของรายได้ อัตรากำไรขั้นต้น ค่าใช้จ่ายฝ่ายทุนโดยเปรียบเทียบกับข้อมูลในอดีตและอ้างอิงกับแนวโน้มสภาพเศรษฐกิจและอุตสาหกรรม เพื่อพิจารณาว่าข้อสมมติฐานที่ผู้บริหารใช้ในการประมาณการอยู่ในเกณฑ์ที่สามารถยอมรับได้  สอบถามผู้บริหารเกี่ยวกับต้นทุนในการจำหน่ายที่อาจจะเกิดขึ้นและประเมินความสมเหตุสมผลของการประมาณการของผู้บริหารโดยสอบถามถึงรายการค่าใช้จ่ายที่เกี่ยวข้องและตรวจกับเอกสารที่ได้รับจากผู้บริหาร  	ประเมินความรู้ ความสามารถ ความเป็นอิสระ และความเป็นกลางของผู้ประเมินราคาอิสระ และ  	ให้ผู้เชี่ยวชาญด้านการประเมินราคาในสำนักงานเดียวกันกับข้าพเจ้า ประเมินความสมเหตุสมผลของวิธีการจัดทำประมาณการ และอัตราการคิดลดที่ใช้ในการจัดทำประมาณการกระแสเงินสดคิดลดในอนาคต รวมทั้งทดสอบความถูกต้องในการคำนวณ   จากการปฏิบัติงานตามวิธีการข้างต้น ข้าพเจ้าพบว่า สมมติฐานหลักที่ใช้ในการประเมินมูลค่ามีความสมเหตุสมผลตามหลักฐานสนับสนุนและเหมาะสมกับสถานการณ์และสภาพแวดล้อมในปัจจุบัน |

|  |  |